Loki Schmidt

Hannelore «Loki» Schmidt (født 3. mars 1919 som Glaser i Hamburg, død 21. oktober 2010 samme sted) var en tysk lærer, gift med Tysklands forbundskansler Helmut Schmidt. Hun ble også kjent som en engasjert botaniker og naturverner.

Liv og virke 
Hannelore Glaser ble født i arbeiderbydelen Hammerbrook i Hamburg-Mitte, og kalte seg som lite barn selv for Loki. Hun traff sin kommende ektemann Helmut Schmidt på skolen i 1929, i samme klasse. Etter gymnaset (abitur) i 1937 ønsket hun å studere biologi, men fant at studiegebyrene var for høye. Hun utdannet seg til folkeskolelærer og tok lærereksamen i 1940.

Loki giftet seg med Helmut Schmidt i 1942. Da Helmut Schmidt ble sluppet ut av krigsfangenskap i 1945, studerte han statsvitenskap og sosialøkonomi, før han fikk en stilling i Hamburgs kontor for næringsliv og samferdsel. I denne perioden arbeidet Loki Schmidt for å forsørge familien. Hun arbeidet som lærer til 1972.

Loki Schmidt grunnla i 1976 Kuratorium zum Schutz gefährdeter Pflanzen som senere ble omdannet til en stiftelse. Denne ble senere slått sammen med en delstatlig naturstiftelse til Loki Schmidt Stiftung Naturschutz Hamburg. Hun ble i 1999 utnevnt av Hamburgs senat som æresprofessor og i 2009 ble hun æresborger av Hamburg.

Referanser

Eksterne lenker 
 
 

Personer fra Hamburg
Ektefeller av Tysklands forbundskansler